ส่วนใหญ่ร้าน café ย่านนี้จะเป็นตึกแถวห้องเล็กๆ แต่ Life and Kuisine หาตึกได้เก่งมาก พื้นที่กว้าง เผดานสูงปรับโฉมจนกลายเป็น Café สุดชิคในย่านเมืองเก่าในชั่วโมงนี้กันเลย    คอนเซ็ปร้าน คือ Lifestyle Café สำหรับคนรักในอาหารและการใช้ชีวิต ร้านตกแต่งได้เท่ห์มาก ออกแนวอินดัสเทรียล ดิบๆหน่อยแต่สวย ชิค ลงตัว เหมาะมานั่งพักร้อน พักเหนื่อย พักหิว นั่งชิลชิลกับบรรยากาศดีดี  พนักงานน่ารัก สุภาพและบริการดีมาก

กาแฟจะมีให้เลือกทั้งเมล็ดกาแฟไทยและกาแฟนอก ราคาจะต่างกันอยู่ 20 บาทต่อแก้ว วันนี้จัดไป Cappucino เมล็ดไทย (85), Latte เมล็ดนอก (105), Iced macchiato เมล็ดนอก (115) ทุกคนลงความเห็นพร้อมเพียงกันว่า กาแฟหอม รสชาตินุ่มละเมียด ดีงามมาก

สตอร์เบอร์รี่สมู๊ทตี้ (135), แฟรปเป้ ช็อคโกแลต  (145) ค่อนข้างเข้มข้น อร่อยดีค่ะ

จริงๆ ตั้งใจมาลองชิม Brownie อันโด่งดังของคุณจ๋า ยศสินี ผู้จัดละครช่อง 3 ที่ไม่รู้มีอยู่จริงหรือมั้ยเพราะมาทีไร ก็หมดแล้วทุกที :p  เห็นว่าถึงกลับต้องตบตีแย่งชิงกัน ทำมาน้อยและไม่มีทุกวัน พอ brownie ลงปุ๊บ ไม่ถึงชั่วโมงเดียวก้อหมดเกลี้ยงแล้ว เลยถามพนักงานว่า พอจะมีอะไรมาปลอบใจได้มั้ย เลยได้มาซึ่ง วาฟเฟิลสตรอเบอร์รี่ (180) และ วาฟเฟิลกล้วยช็อคโกแลต (180) เมนูนี้ถือว่าอร่อยใช้ได้แต่ไม่ถึงกับว้าว 

โดยรวม ถือว่าเป็นร้านคาเฟ่น้องใหม่ที่กำลังมาแรง ด้วยสไตล์ที่โดดเด่นและฝีมือการทำกาแฟและอาหารที่ไม่เป็นรองใครในย่านนี้  **แนะนำมาวันธรรมดานะคะ เสาร์อาทิตย์คนเยอะมาก **

ร้านอยู่บนถนนพระสุเมรุ เยื้องภัตตาคารผ่านฟ้า และตรงข้ามโกปี๊เฮียะไถ่กี่  ข้อดีของร้านคือมีที่จอดรถในเวิ้งข้างร้านด้วย  จอดริมถนนก็ได้บางเวลา